pythainlp/thai-wiki-dataset-v4 huggingface dataset:
ทูตแห่งเซารอน

ทูตแห่งเซารอน  คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ ปรากฏในนวนิยาย"ลอร์ดออฟเดอะริงส์ ตอน กษัตริย์คืนบัลลังก์" ในฐานะผู้เจรจาแห่งเซารอน (บทบาทของเขาถูกตัดออกจากภาพยนตร์หลัก)
เขาคือชายผู้มีสายเลือดแห่งนูเมนอร์มืด ปรากฏตัวออกมาเพียงเวลาสั้น ๆ เพื่อมาต่อรองกับกองทัพแห่งตะวันตกหน้าประตูดำแห่งมอร์ดอร์ เขาพยายามเกลี้ยกล่อมให้อารากอร์นและแกนดาล์ฟยอมจำนนและให้เซารอนครอบครองมิดเดิลเอิร์ธ แต่แกนดาล์ฟปฏิเสธ ทูตแห่งเซารอนจึงนำกองทัพทั้งหมดออกจากมอร์ดอร์ เพื่อโจมตีพวกเขา
เขายังเป็นที่รู้จักในนาม "จอมพลแห่งบารัดดูร์" เขารับใช้เซารอนมาเกือบชั่วชีวิตของเขา เขาฝึกฝนเวทมนตร์และศาสตร์มืดมากมายแต่กลับลืมชื่อของตัวเอง ในฐานะทูตแห่งเซารอน "เขาเข้ารับใช้หอคอยทมิฬเมื่อมันผงาดอีกครั้ง" มีข้อถกเถียงเรื่องระยะเวลาที่ส่อความดังกล่าว หากหมายถึงการหวนคืนสู่มอร์ดอร์หนล่าสุดของเซารอน ทูตแห่งเซารอนจะรับใช้เซารอนเป็นเวลา 68 ปีเมื่อเขาเผชิญหน้าอารากอร์นและแกนดาล์ฟ แต่บ้างก็มีทฤษฎีว่าเนื่องจากมอร์ดอร์ "ผงาดอีกครั้ง" ระหว่างการหวนคืนของเซารอนไม่นานหลังจากการล่มสลายของเกาะนูเมนอร์ ทูตแห่งเซารอนก็อาจมีอายุเกิน 3000 ปี ซึ่งไม่น่าเป็นไปได้ เพราะไม่มีผู้ไม่เป็นอมตะใดอยู่ได้นานเพียงนั้น และโทลคีนกล่าวชัดเจนว่า เขาเป็นมนุษย์ธรรมดา มิใช่เจตภูติ
จวนซุน ชือ

จวนซุนซือ แซ่จวนซุน นามว่าซือ (จีน: 颛孙师; Pinyin: Zhuānsūn Shī) หรือ จื่อจัง (จีน: 子张; Pinyin: Zīzhāng) คนรัฐเฉิน (陈国人) สมัยยุคปลายชุนชิว (春秋末年) จวนซุนซือ เป็น 1 ใน 72 ลูกศิษย์เอกของขงจื่อ มีอายุอ่อนกว่าขงจื่อ 48 ปี เป็นคนมีความสามารถสูง ตรงไปตรงมา ขงจื่อจึงวิจารณ์ว่า “จื่อจังนั้นมากเกิน ส่วนจื่อเซี่ยนั้นก็หย่อนเกิน” 
นอกจากจะรักการเรียนแล้ว จื่อจังยังมักจะตั้งคำถามไต่ถามขงจื่อเสมอ และทุกครั้งที่ขงจื่อตอบคำถามของจื่อจัง จื่อจังก็จะจดบันทึกอย่างตั้งใจ ซึ่งในคัมภีร์หลุนอีว์ （论语) ปรากฏคำถามของจื่อจัง คำตอบของขงจื่อ และบทสนทนาระหว่างขงจื่อ กับจื่อจัง ดังนี้
สุริยุปราคา 9 มีนาคม พ.ศ. 2559

เกิดสุริยุปราคาเต็มดวงในวันที่ 9 มีนาคม พ.ศ. 2559 เกิดเมื่อดวงจันทร์ผ่านระหว่างโลกและดวงอาทิตย์ ฉะนั้นจึงขวางภาพดวงอาทิตย์ทั้งหมดหรือบางส่วนแก่ผู้สังเกตบนโลก สุริยุปราคาเต็มดวงเกิดเมื่อเส้นผ่านศูนย์กลางปรากฏของดวงจันทร์ใหญ่กว่าเส้นผ่านศูนย์กลางปรากฏของดวงอาทิตย์ จึงสกัดแสงอาทิตย์โดยตรงทั้งหมด แล้วทำให้ความมืดปกคลุม คราสเต็มดวง (totality) เกิดในวิถีแคบผ่านพื้นผิวโลกโดยสามารถเห็นสุริยุปราคาบางส่วนได้เหนือภูมิภาคโดยรอบกว้างหลายพันกิโลเมตร
มีความส่องสว่าง 1.0450 ช่วงเวลาคราสเต็มดวงนานที่สุด คือ 4 นาที 9 วินาที เห็นได้ส่วนใหญ่ของมหาสมุทรแปซิฟิก โดยเริ่มต้นจากอินโดนีเซีย และไปจบที่มหาสมุทรแปซิฟิกตอนเหนือ
ถ้าสังเกตจากทางตะวันออกของเส้นแบ่งเขตวันสากล เช่น ฮาวาย จะมองเห็นอุปราคาครั้งนี้ในวันที่ 8 มีนาคม (ตามเวลาท้องถิ่น), ส่วนอินโดนีเซียโชคไม่ดีนัก เพราะในเดือนมีนาคม กว่า 60-70% ของพื้นที่มักมีเมฆปกคลุมในเดือนมีนาคม ท้องฟ้าที่แจ่มใสเป็นไปได้ว่าจะอยู่ทางตะวันออกในมหาสมุทรแปซิฟิก อย่างไรก็ตาม เมื่อวันที่ 11 กุมภาพันธ์ พ.ศ. 2559 สำนักอุตุนิยมวิทยา ภูมิอากาศวิทยา และธรณีฟิสิกส์แห่งอินโดนีเซีย (BMKG) ได้พยากรณ์ว่าส่วนตะวันตกของอินโดนีเซีย มีความเป็นไปได้ที่จะมีการปกคลุมของเมฆน้อย และมีโอกาสเกิดฝนตก 20 เปอร์เซ็นต์ในเมืองทางตะวันตก เช่น เบิงกูลู ปาเล็มบัง ปาลังการายา และปาลู ซึ่งน้อยกว่าทางตะวันออก ซึ่งมีโอกาสเกิดฝนตกถึง 90 เปอร์เซ็นต์ในเตอร์นาตี และมาบา ด้วยความแม่นยำที่ 65 เปอร์เซ็นต์
สำหรับประเทศไทยจะสังเกตเห็นอุปราคาครั้งนี้ได้ทั่วประเทศ โดยเห็นเป็นสุริยุปราคาบางส่วนในเวลาเช้า โดยเริ่มสังเกตได้เวลา 06:38 น. ดวงจันทร์บังลึกที่สุดเวลา 07:32 น. และสิ้นสุดในเวลา 08:32 น. รวมระยะเวลา 1 ชั่วโมง 54 นาที
เส้นทางของอุปราคา.
ตารางเวลาในประเทศไทย.
สำหรับประเทศไทย สามารถสังเกตอุปราคาครั้งนี้ได้ในเวลาเช้าของวันที่ 9 มีนาคม พ.ศ. 2559 ทั่วประเทศในลักษณะสุริยุปราคาบางส่วน โดยดวงจันทร์บดบังดวงอาทิตย์มากที่สุดที่อำเภอเบตง, จังหวัดยะลา ที่ประมาณร้อยละ 69 ในขณะที่กรุงเทพมหานครจะเห็นดวงจันทร์บดบังดวงอาทิตย์ประมาณร้อยละ 66
อุปราคาที่เกี่ยวข้อง.
สุริยุปราคา พ.ศ. 2558–2561.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
ชุดเมตอน.
อุปราคาเหล่านี้เป็นสมาชิกของชุดออคตอนอุปราคา ประกอบด้วยอุปราคา 21 ครั้ง เกิดขึ้นประมาณทุก ๆ 4 ปี ตั้งแต่ 21 พฤษภาคม พ.ศ. 2536 ถึง 2 สิงหาคม พ.ศ. 2608
จ้ง โหยว

จ้งโหยว （จีน: 仲由; Pinyin: Zhòngyóu）หรือ จื่อลู่ （จีน: 子路; Pinyin: Zǐ Lù）ชาวรัฐหลู่（鲁国人）เป็นศิษย์ที่มีอายุอ่อนกว่าขงจื่อ 9 ปี อุปนิสัยห้าวหาญ อารมณ์ร้อน เป็นคนโผงผาง หุนหันพลันแล่น ซึ่งปรากฏใน หลุน-อฺวี่ （论语) ดังนี้
7:10:1 อาจารย์กล่าวกับเหยียนหยวนว่า “เมื่ออยู่ในตำแหน่งก็ทำตามหน้าที่ เมื่อพ้นจากตำแหน่งก็เก็บตัว มีแต่เจ้ากับเราที่ทำได้เช่นนี้”
7:10:2 จื่อลู่กล่าวว่า “หากอาจารย์ต้องนำทัพทั้งสาม อาจารย์จะให้ใครช่วย”
7:10:3 อาจารย์กล่าวว่า “เราจะไม่เอาคนที่จู่โจมเสือร้ายโดยไม่มีอาวุธ หรือคนที่ข้ามแม่น้ำโดยไม่ใช้เรือแพ หรือคนที่พร้อมจะตายโดยไม่เสียดายชีวิต คนที่ช่วยงานเราต้องเป็นคนที่กระทำการต่างๆ ด้วยความระมัดระวัง ปรับแผนการทำงานได้ตามความเหมาะสม และทำตามแผนงานที่วางไว้จนสัมฤทธิผลได้” 
11:12:1 หมินจื่อเชียนยืนข้างอาจารย์อย่างสุภาพเรียบร้อย จื่อลู่ดูอาจหาญแกล้วกล้า หรานโหย่วและจื่อก้งดูสบายๆ อาจารย์แช่มชื่นเบิกบาน
11:12:2 “คนอย่างโหยว จะไม่ตายด้วยเหตุธรรมชาติ” 
จื่อลู่มีความสามารถในด้านการเมืองการปกครอง เคยดำรงตำแหน่งนายอำเภอให้กับตระกูลจี้ซื่อ เป็นขุนนางในอำเภอผู่อี้แห่งแคว้นเว่ย และเป็นนายอำเภอในอาณัติของข่งคุย ในคัมภีร์หลุนอี่ว์（論語） ได้ปรากฏบทสนทนาระหว่างขงจื่อกับจื่อลู่เกี่ยวกับการบริหารบ้านเมือง ดังนี้ 
13:3:1 จื่อลู่ถามว่า “หากเจ้านครเว่ยขอให้อาจารย์ช่วยปกครอง อาจารย์จะพิจารณาทำสิ่งใดก่อน” 
13:3:2 อาจารย์ตอบว่า“ที่จำเป็นคือ ต้องทำนามให้เที่ยง”
13:3:3 จื่อลู่ถามว่า “กระนั้นหรือ อาจารย์หลงไปหรือเปล่า ทำไมต้องทำนามให้เที่ยง” 
13:3:4 อาจารย์กล่าวว่า "โหยว! เจ้าช่างหยาบคายเหลือเกิน เมื่อวิญญูชนไม่รู้อะไรก็ควรสงวนท่าที"
13:3:5 “หากนามไม่เที่ยง วาจาก็ไม่ราบรื่น หากวาจาไม่ราบรื่น กิจก็ไม่สำเร็จ”
13:3:6 “หากกิจไม่สำเร็จ หลี่และดนตรีก็ไม่เจริญ หากหลี่และดนตรีไม่เจริญ โทษทัณฑ์ก็ไม่เที่ยงธรรม หากโทษทัณฑ์ไม่เที่ยงธรรม ประชาราษฏร์จะไม่รู้ว่าจะปฏิบัติตนอย่างไร” 
13:3:7 “ด้วยเหตุนี้ วิญญูชนเมือเอ่ยนามก็ต้องพูดได้ เมื่อพูดได้ก็ต้องปฏิบัติได้ ท่าทีของวิญญูชนต่อคำพูดไม่อาจเหลวไหลได้”
จื่อลู่เสียชีวิตเนื่องจากบุกเข้าช่วยเหลือข่งคุย จนร่างกายถูกทหารศัตรูสับจนแหลกเมื่อครั้งรัฐเว่ยเกิดรัฐประหาร ทำให้ขงจื่อเสียใจมาก ข่งจื่อสาบานว่าจะไม่ทานอาหารประเภทเนื้อสับอีกต่อไป
ค้างคาวแวมไพร์แปลงทองอารีย์

ค้างคาวแวมไพร์แปลงทองอารีย์  ("Eudiscoderma thongareeae") เป็นค้างคาวชนิดหนึ่งในวงศ์ค้างคาวแวมไพร์แปลง (Family Megadermatidae) กระจายพันธุ์ในป่าดิบของผืนป่าฮาลาบาลา จังหวัดนราธิวาส
วอลเลย์บอลชายชิงแชมป์แอฟริกา 1967

วอลเลย์บอลชายชิงแชมป์แอฟริกา 1967  จัดขึ้นในเมืองตูนิส, ประเทศตูนิเซีย มี 4 ทีมที่เข้าร่วมการแข่งขันในครั้งนี้
ประเทศที่เข้าร่วม.
<templatestyles src="Col-begin/styles.css"/>
ผลการแข่งขัน.
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
วิกิเมเนีย 2011

วิกิเมเนีย 2011  เป็นการประชุมวิกิเมเนียครั้งที่เจ็ด ซึ่งจัดขึ้น ณ ไฮฟา ประเทศอิสราเอล เมื่อวันที่ 4–7 สิงหาคม ค.ศ. 2011 
ประวัติ.
สถานที่จัดการประชุมคือหอประชุมไฮฟา และอยู่ติดกันกับศูนย์วัฒนธรรมเบย์เฮชต์บนภูเขาคาร์เมล ผู้บรรยายประเด็นสำคัญประกอบด้วยโยไช เบงเกลอร์ ซึ่งเป็นครูที่เบิร์กแมนเซนเตอร์ฟอร์อินเทอร์เน็ตแอนด์โซไซตี มหาวิทยาลัยฮาร์วาร์ด และโจเซฟ เอ็ม รีเกิล จูเนียร์ แห่งสถาบันเทคโนโลยีแมสซาชูเซตส์ ซึ่งเป็นผู้เขียนหนังสือ"กูดเฟธคอลลาโบเรชัน: เดอะคัลเจอร์ออฟวิกิพีเดีย" เมียร์ ชีทริท ซึ่งเป็นหัวหน้าคณะกรรมการฝ่ายวิทยาศาสตร์และเทคโนโลยีที่เนสเสท ยังพูดในที่ประชุม เช่นเดียวกับโยนา ยาฮาฟ ผู้เป็นนายกเทศมนตรีของเมืองไฮฟา โดยมีหนึ่งในผู้สนับสนุนการประชุมนี้คือมหาวิทยาลัยไฮฟา การประชุมมีความโดดเด่นด้วย 125 วาระการประชุมในห้าลู่ทางพร้อมกัน และมีชาววิกิมีเดียเข้าร่วมการประชุมถึง 720 คน จากประเทศต่าง ๆ 56 ประเทศ รวมทั้งบางส่วนที่ไม่มีความสัมพันธ์ทางการทูตกับอิสราเอล
ในการสัมภาษณ์กับหนังสือพิมพ์ฮาเร็ตซ์ จิมมี เวลส์ ซึ่งเป็นผู้ร่วมก่อตั้งวิกิพีเดียได้ตั้งข้อสังเกตว่ามีการเรียกร้องให้คว่ำบาตรการประชุมในประเทศอิสราเอล เช่นเดียวกับที่มีการต่อต้านการประชุมในประเทศอียิปต์เมื่อปี ค.ศ. 2008 เขากล่าวว่าแม้จะมีความขัดแย้งในหมู่ผู้แก้ไขบทความบนความขัดแย้งระหว่างอิสราเอลและปาเลสไตน์ และความพยายามโดยกลุ่มที่เห็นด้วยกับอิสราเอลในการรับสมัครผู้แก้ไขบทความวิกิพีเดียเพิ่มเติม เขาเชื่อว่าบทความวิกิพีเดียส่วนใหญ่ยังคงเป็นกลางในตัวบท และกล่าวว่า "ไม่สามารถต่อรองได้"
ซู การ์ดเนอร์ ซึ่งเป็นผู้อำนวยการบริหารมูลนิธิวิกิมีเดีย ได้พูดในที่ประชุมเกี่ยวกับชาวตะวันตก ว่าผู้ชายได้มีส่วนครอบงำความคิดซึ่งเป็นลักษณะของวิกิพีเดียในปัจจุบัน ในช่วงท้ายของพิธีปิด ณ วันที่ 7 สิงหาคม จิมมี เวลส์ ได้นำเสนอแสตมป์ชุดวันแรกจำหน่ายที่ออกโดยบริการไปรษณีย์อิสราเอลเนื่องในโอกาสครบรอบ 10 ปีของวิกิพีเดีย ในโครงการใหม่ที่ได้รับการอภิปรายเป็นความร่วมมือกับสถาบันทางวัฒนธรรม เช่น แกลเลอรี, ห้องสมุด, พิพิธภัณฑ์ และหอจดหมายเหตุ ภายหลังจากการประชุม ผู้เข้าร่วมการประชุมได้รับข้อเสนอทัวร์ฟรีจากเมืองไฮฟา, เยรูซาเลม, นาซาเรธ หรือเอเคอร์ ทั้งนี้ เช ยาเกอร์ ผู้ซึ่งก้าวลงจากตำแหน่งประธานของวิกิมีเดียอิสราเอล ได้กล่าวว่า สำหรับอิสราเอลแล้ว ได้จัดการประชุมในไฮฟาเหมือนการเป็นเจ้าภาพการแข่งขันกีฬาโอลิมปิก
กิเยร์โม ฟาลัสกา

กิเยร์โม ฟาลัสกา เฟร์นันเดซ  เกิดวันที่ 24 ตุลาคม พ.ศ. 2520 ที่เมืองเมนโดซา ประเทศอาร์เจนตินา เป็นนักกีฬาวอลเลย์บอลชายชาวสเปน ฟาลัสกาได้รับรางวัลผู้ทำคะแนนสูงสุดและเสิร์ฟยอดเยี่ยมในการแข่งขันวอลเลย์บอลชายชิงแชมป์ยูโรเปียนลีก 2005 เขาสามารถคว้าอันดับ 3 ของการแข่งขันครั้งนี้ และเขาเป็นสมาชิกคนหนึ่งของสโมสรวอลเลย์บอล กูมิแอลไอจีอินชัวรันซ์เกรเตอร์ส ในประเทศเกาหลีใต้ ในการแข่งขันวอลเลย์บอลวี-ลีก ฤดูกาล 2007/08
วิกิพีเดียภาษาจีนกั้น

วิกิพีเดียภาษาจีนกั้น เป็นสารานุกรมวิกิพีเดียที่จัดทำขึ้นในภาษาจีนกั้น เริ่มสร้างเมื่อ 26 พฤษภาคม พ.ศ. 2551 ปัจจุบันวิกิพีเดียภาษาจีนกั้นมีบทความมากกว่า 6,253 บทความ (1 เมษายน พ.ศ. 2558)
ดานีลู ลูอิส ดา ซิลวา

ดานีลู ลูอิส ดา ซิลวา (เกิด 15 กรกฎาคม ค.ศ. 1991) หรือที่เรียกสั้นๆว่า ดานีลู เป็นนักฟุตบอลชาวบราซิล ปัจจุบันเล่นในตำแหน่งแบ็กขวาให้กับฟลาเมงโกในบราซิล ซีรี่เอ และทีมชาติบราซิล
ไลต์

"Light" เป็นซิงเกิลในปี พ.ศ. 2557 ของวงดนตรีอินสติงต์ และมีWEAVER วงดนตรีในประเทศญี่ปุ่น ร่วมร้อง ประพันธ์เนื้อร้องโดย โป โปษยะนุกูล, ปรียวิศว์ นิลจุลกะ, TORU KAWABE ทำนองโดย ปรียวิศว์ นิลจุลกะ ,อนุกานต์ จันทร์อุไร และเรียบเรียงโดย อินสติงต์ ออกจำหน่ายครั้งแรกเมื่อวันที่ 12 กุมภาพันธ์ พ.ศ. 2557 มิวสิกวีดิโอนี้กำกับโดย Sadust Staygold
เพลง "Light" เป็น 1 ในโปรเจกต์พิเศษการทำงานเพลงร่วมกันระหว่างศิล­ปินจาก 2 ฟากฝั่งร็อก คือ WEAVER จากอะมิวส์ ประเทศญี่ปุ่น และอินสติงต์ จากจีนี่เรคอร์ดส ในเครือจีเอ็มเอ็ม แกรมมี่ จากไทย 2 วงร็อกที่สอดประสานการทำงานโดยใช้เปียโน เป็นตัวเชื่อม มีการแต่งเนื้อร้องร่วมกันทั้งภาษาไทย, ญี่ปุ่น และอังกฤษ 4 เดือนเต็มกับการทำงานเพลงข้ามประเทศ
ในเนื้อหาของเพลง "Light" หมายถึงแสงสว่าง โดยเปรียบเทียบแสง เสมือนดาวดวงเล็กๆ หากในเวลาที่ฟ้ามืดลงมากเท่าใด แสงนี้ก็จะค่อยๆสว่างมากขึ้นเท่านั้น เสมือนเวลาที่คนเราหมดกำลังใจ แสงเล็กๆนี้จะคอยนำทางอยู่เคียงข้างให้กำล­ังใจคนที่เรารักตลอดไป
ความจริงที่เจ็บปวด

"ความจริงที่เจ็บปวด" เป็นซิงเกิลในปี พ.ศ. 2555 ของวงดนตรีอินสติงต์ จากอัลบั้ม Endless ประพันธ์เนื้อร้องและทำนองโดย ปรียวิศว์ นิลจุลกะ และเรียบเรียงโดย อนุกานต์ จันทร์อุไร ออกจำหน่ายครั้งแรกเมื่อวันที่ 23 เมษายน พ.ศ. 2555 ส่วนมิวสิกวีดิโอนี้เผยแพร่ครั้งแรกในวันที่ 8 มิถุนายน พ.ศ. 2555
การตอบรับ.
เพลง "ความจริงที่เจ็บปวด" ได้ติดอันดับสูงสุด 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 27 พฤษภาคม พ.ศ. 2555 และติดอันดับสูงสุด 64 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เขตปกครองคณะสงฆ์จังหวัดราชบุรี

เขตปกครองคณะสงฆ์ในเขตจังหวัดราชบุรี.
-อำเภอเมืองราชบุรี-.
 พระมหาสุนทร สุนฺทโร (ป.ธ.๗ น.ธ.เอก.) รจล.วัดมหาธาตุวรวิหาร. ต.หน้าเมือง. เลขานุการ : พระจตุรพร จตุวโร
-อำเภอบ้านโป่ง -.
เลขานุการ : พระครูปลัดศุภวิชญ์ ธมฺมวิสุทฺโธ วัดบ้านโป่ง ผู้ช่วยเลขานุการ : พระสมุห์กำพล กตปุญฺโญ วัดหนองเสือยางปราสาท
ไมคาห์ คริสเตนสัน

ไมคาห์ มาคานาไมคาลานี คริสเตนสัน (เกิด 8 พฤษภาคม ค.ศ. 1993 –) เป็นนักวอลเลย์บอลชายชาวอเมริกัน ในตำแหน่งมือเซตให้กับเซนิต-คาซันและทีมชาติสหรัฐ
ชีวิตส่วนตัว.
คริสเตนเซนเกิดที่โฮโนลูลู รัฐฮาวาย เป็นบุตรของโรเบิร์ตและชาร์ลีน คริสเตนสัน พ่อแม่ของเขาเข้าเรียนที่มหาวิทยาลัยฮาวายในฮิโล ซึ่งโรเบิร์ต พ่อของเขาเล่นบาสเก็ตบอล และชาร์ลีน แม่ของเขาชนะการแข่งขันวอลเลย์บอลในสหรัฐสามครั้งและได้รับการเสนอชื่อเข้ารับรางวัลออล-เมริกันสองสมัย โจแอนนาน้องสาวของเขาเล่นวอลเลย์บอลในทีมมหาวิทยาลัยเซาเทิร์นยูทาห์ คริสเตนสันเริ่มเล่นวอลเลย์บอลอาชีพในปี ค.ศ. 2005 กับสโมสรเอสิกส์ ควิกซิลเวอร์ เขายังเล่นบาสเก็ตบอลและเป็นผู้เล่นเกเตอเรดสองสมัยในฮาวาย 
ผลงานระดับอาชีพ.
คริสเตนสันเป็นนักบาสเก็ตบอลและวอลเลย์บอลให้กับโรงเรียนกาเมฮาเมฮาในโฮโนลูลู ซึ่งเขาสำเร็จการศึกษาในปี ค.ศ. 2011 เขาพาทีมคว้าแชมป์ในการแข่งขันชิงแชมป์ระดับรัฐ 3 รายการ (บาสเก็ตบอลในปี ค.ศ. 2009 และ ค.ศ. 2011 และวอลเลย์บอลในปี ค.ศ. 2011) และเล่นการแข่งขันของรัฐทั้งหมดหกรายการ เขาเข้าเรียนที่มหาวิทยาลัยเซาเทิร์นแคลิฟอร์เนียและเล่นให้กับทีมวอลเลย์บอลชายยูเอสซีโทรจันส์ เขาเริ่มเล่นในทีมชาติเยาวชนสหรัฐ ซึ่งได้รับรางวัลเหรียญทองจากการแข่งขันวอลเลย์บอลเยาวชนชายชิงแชมป์นอร์เซกา 2010 ที่แคนาดาและยังลงเล่นในวอลเลย์บอลยุวชนชายชิงแชมป์โลก 2009 ที่อิตาลี ในปี ค.ศ. 2011 เขาได้ลงเล่นให้กับทีมชาติเยาวชนสหรัฐในการแข่งขันวอลเลย์บอลเยาวชนชายชิงแชมป์โลก 2011 ที่บราซิลโดยทีมได้อันดับสี่ ซึ่งเป็นทีมอันดับที่สูงสุดของสหรัฐในการแข่งขันจนถึงปัจจุบัน และเป็นหัวหน้าทีมชาติเยาวชนสหรัฐที่ได้รับรางวัลเหรียญทองในการแข่งขันวอลเลย์บอลเยาวชนชายชิงแชมป์นอร์เซกา 2012 ที่โคโลราโดสปริงส์
เขามีกำหนดลงเล่นให้กับทีมเยาวชนของสหรัฐในปี ค.ศ. 2013 แต่ได้รับคัดเลือกให้เข้าร่วมทีมชาติชุดใหญ่แทน เขาได้เปิดตัวในทีมชาติสหรัฐ ในการแข่งขันชิงแชมป์นอร์เซกา 2013 ที่แคนาดา ซึ่งทีมชาติสหรัฐได้รับรางวัลชนะเลิศ คริสเตนเซนได้รับรางวัลเสิร์ฟยอดเยี่ยมและเซ็ตยอดเยี่ยมในทัวร์นาเมนต์นี้ นอกจากนี้เขายังเข้าร่วมการแข่งขันเวิลด์แกรนด์แชมเปียนคัพ 2013 อีกด้วย ในปี 2014 เขาได้รับรางวัลเหรียญทองจากการแข่งขันเวิลด์ลีกซึ่งจัดขึ้นที่ฟลอเรนซ์ ประเทศอิตาลี เขาเริ่มเล่นทีมชาติชุดใหญ่เมื่ออายุ 20 ปี ซึ่งเป็นผู้เล่นที่อายุน้อยที่สุดในประวัติศาสตร์ทีมชาติสหรัฐ
 ฤดูกาล 2017/2018 - ร่วมกับกูชีเนลูเบชีวีตาโนวา
 โปแลนด์ 2017 - ร่วมกับกูชีเนลูเบชีวีตาโนวา 
 2016/2017 อิตาเลียนคัป, ร่วมกับกูชีเนลูเบชีวีตาโนวา 
 2016/2017 อิตาเลียนแชมเปียนชิป, ร่วมกับกูชีเนลูเบชีวีตาโนวา 
 2018/2019 อิตาเลียนซูเปอร์คัป, ร่วมกับโมเดนาวอลเลย์
ไว้อาลัย

"ไว้อาลัย" เป็นซิงเกิลในปี พ.ศ. 2558 ของนักร้อง บอย พีซเมกเกอร์ ประพันธ์เนื้อร้อง-ทำนองโดย ธนพล กิ้วลาดแยง และเรียบเรียงโดย ศุภวิญญ์ มุ่งมาตร ออกจำหน่ายในวันที่ 5 กุมภาพันธ์ พ.ศ. 2558 ส่วนมิวสิกวีดิโอเผยแพร่ในวันที่ 9 มีนาคม พ.ศ. 2558
การตอบรับ.
เพลง "ไว้อาลัย" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ปองกูล สืบซึ้ง

ปองกูล สืบซึ้ง ชื่อเล่น ป๊อบ เป็นนักร้องชาวไทย ซึ่งมีชื่อเสียงจากรายการ "เฟิร์สต์สเตจโชว์" (First Stage Show) ประจำปี พ.ศ. 2547 และเป็นอดีตนักร้องนำวง แคลอรี่ส์ บลาห์ บลาห์
ประวัติ.
ปองกูล สืบซึ้ง หรือ ป๊อบ เกิดเมื่อวันที่ 23 มิถุนายน พ.ศ. 2524 ที่ตำบลบางยาง อำเภอบ้านสร้าง จังหวัดปราจีนบุรี โดยเป็นบุตรของนายประมูล กับนางกรองทอง สืบซึ้ง มีพี่น้องร่วมกัน 4 คน จบมัธยมศึกษาจาก โรงเรียนปราจิณราษฎรอำรุง สำเร็จการศึกษาศิลปศาสตร์บัณฑิต สาขาประวัติศาสตร์ จากคณะสังคมศาสตร์ มหาวิทยาลัยทักษิณ (ปัจจุบันคือคณะมนุษยศาสตร์และสังคมศาสตร์) เข้าร่วมในโครงการ First Stage Project ใน พ.ศ. 2546 และมีผลงานชื่อเพลงยังเหมือนเดิมในอัลบั้ม First Stage Project ใน พ.ศ. 2547
หลังจากนั้น ป๊อบได้ร่วมกับ วิน (อัศวิน ดุริยางกูร) จนกลายมาเป็นคู่ดูโอที่ใช้ชื่อว่า แคลอรี่ส์ บลาห์ บลาห์ โดยมีผลงานอัลบั้มแรกคือ อัลบั้ม Calories โดยเพลงเด่นคือ คนไม่เข้าตา ได้รับความนิยมมากพอควรในช่วงเปิดตัว โดยหลังจากนั้นมีนักร้องหลายคนเอาไปร้องใหม่มากมาย
ต่อมาในปี 2555 ป๊อบและวินได้ออกมาประกาศว่าขอยุติการเป็นวงแคลอรี่ส์ บลาห์ บลาห์ เนื่องจากการทำงานช่วงหลังของเขาทั้งสองคนมีปัญหา โดยหลังจากนี้ป๊อบเองจะมีผลงานเพลงในฐานะศิลปินเดี่ยวของเขาออกมาภายใต้สังกัดแกรมมี่
มิซาโอะ โอกาวะ

มิซาโอะ โอกาวะ  เป็นชาวญี่ปุ่นที่เป็นบุคคลที่อายุมากที่สุดในโลกหลักจากการเสียชีวิตของจิโรเอมง คิมูระ เมื่อวันที่ 12 มิถุนายน พ.ศ. 2556 จนกระทั่งเธอเสียชีวิตในวันที่ 1 เมษายน พ.ศ. 2558 เธอยังเป็นชาวญี่ปุ่นคนสุดท้ายที่เกิดในคริสต์ศตวรรษที่ 19 
โอกาวะเสียชีวิตในวันที่ 1 เมษายน พ.ศ. 2558 ซึ่งเป็นเวลาไม่ถึงเดือนหลังจากวันเกิดครอบรอบ 117 ปีของเธอ
เลตอิตโก (เพลงดิสนีย์)

"เลตอิตโก"  เป็นเพลงจากดิสนีย์ในปี ค.ศ. 2013 ประกอบภาพยนตร์ "ผจญภัยแดนคำสาปราชินีหิมะ" หรือ "โฟรเซน" คำร้องและทำนองประพันธ์โดย ทีมนักแต่งเพลงสองสามีภรรยา Kristen Anderson-Lopez และ Robert Lopez เพลงนี้ได้เคยนำไปใช้ขับร้องในภาพยนตร์ โดย ไอดินา แมนเซล (Idina Menzel) นักแสดงหญิงและนักร้องชาวอเมริกัน ซึ่งได้พากย์เสียงเป็นเจ้าหญิงเอลซ่า โดยนักแต่งเพลงสองสามีภรรยานั้นได้ประพันธ์เพลงในเวอร์ชันป็อป (ด้วยคำร้องที่สั้นลงและมีเสียงคอรัส) ซึ่งขับร้องโดยนักแสดงและนักร้องอเมริกัน Demi Lovato ในตอนเริ่มของเครดิตปิดภาพยนตร์เรื่องนี้ ส่วนมิวสิกวิดีโอทำได้แยกออกไปต่างหากสำหรับเวอร์ชันป็อป
เพลง "เลตอิตโก" ได้เข้าสู่ 10 อันดับแรกในชาร์ต"บิลบอร์ด"ฮอต 100 และชนะรางวัลออสการ์ สาขาเพลงประกอบภาพยนตร์ยอดเยี่ยม ในปี ค.ศ. 2014 และรางวัลแกรมมี สาขาเนื้อเพลงประกอบวิชวลมีเดียยอดเยี่ยม ในปี ค.ศ. 2015 เพลงนี้ได้รับการยอมรับในต่างประเทศ และกลายเป็นหนึ่งในเพลงของดิสนีย์ที่มีการบันทึกในภาษาต่าง ๆ ทั่วโลก รวมถึงเพลงในเวอร์ชันภาษาไทยอีกด้วย โดยใช้ชื่อเพลง "ปล่อยมันไป" ซึ่งขับร้องโดยวิชญาณี เปียกลิ่น
ฟ้าลั่นจูเนียร์ ศักดิ์กรีรินทร์

ฟ้าลั่นจูเนียร์ ศักดิ์กรีรินทร์ มีชื่อจริงว่า ธีระพงษ์ อุทัยดา (ชื่อเล่น: แชมป์; เกิดเมื่อวันที่ 7 มิถุนายน พ.ศ. 2536; ที่จังหวัดบุรีรัมย์) นักมวยสากลอาชีพชาวไทย
ประวัติ.
ฟ้าลั่นจูเนียร์เป็นลูกชายของฟ้าลั่น ลูกมิ่งขวัญ หรือ ฟ้าลั่น ศักดิ์กรีรินทร์ อดีตแชมป์โลกรุ่นมินิมั่มเวท สหพันธ์มวยนานาชาติ (IBF) และอดีตแชมป์โลกรุ่นฟลายเวท สหพันธ์มวยโลก (WBF) ฟ้าลั่นจูเนียร์ชกมวยสากลอาชีพครั้งแรกเมื่อวันที่ 17 กันยายน พ.ศ. 2553 ชนะน็อคยกแรก วิสันต์เล็ก ศิษย์ทรายทอง ต่อจากนั้น ทำสถิติชกชนะอย่างต่อเนื่อง มีแพ้อยู่ 2 ครั้ง ต่อ สามารถเล็ก ชัยยงค์ยิม และ ยอดพิชัย ศิษย์ทรายทอง ตามลำดับ โดยเป็นนักมวยในโครงการ "ปตท.พลังกำปั้นไทย เพื่อไทย" เคยชกมวยสากลสมัครเล่นแล้วครั้งหนึ่งในนามของสโมสรเกียรติกรีรินทร์ 
ฟ้าลั่นจูเนียร์มีผลงานที่สร้างชื่อ คือ การเอาชนะน็อก เรียว มิยาซากิ อดีตแชมป์โลกรุ่นมินิมัมเวท สมาคมมวยโลก (WBA) ถึงประเทศญี่ปุ่นที่เป็นถิ่นของมิยะซะกิเอง เมื่อวันที่ 31 ธันวาคม พ.ศ. 2556 ซึ่งตรงกับวันสิ้นปี 
ฟ้าลั่นจูเนียร์ได้ขึ้นชิงแชมป์เส้นแรกของตนเอง โดยเป็นการชิงแชมป์สหพันธ์มวยนานาชาติเอเชีย (IBF Asia) ในรุ่นไลท์ฟลายเวท กับ อาร์มันโด เดลาครูซ นักมวยชาวฟิลิปปินส์ เมื่อวันที่ 12 ธันวาคม พ.ศ. 2557 ที่ มหาวิทยาลัยกรุงเทพธนบุรี ผลปรากฏว่า ฟ้าลั่นจูเนียร์ชนะคะแนน คว้าแชมป์สหพันธ์มวยนานาชาติเอเชีย (IBF Asia) ในรุ่นนั้นมาครองได้ ต่อจากนั้นป้องกันตำแหน่งไว้ได้ครั้งหนึ่ง ก่อนจะได้รับโอกาสชิงแชมป์โลกทันที ในรุ่นมินิมั่มเวท ของ IBF กับ คาซูนาริ ทากายามะ แชมป์โลกชาวญี่ปุ่น โดยทั้งคู่ชกกันในวันที่ 22 เมษายน พ.ศ. 2558 โดยชกกันที่เพอร์เฟคทูรัล โคลิเซียม นครโอซากา ประเทศญี่ปุ่น ซึ่งในช่วงยกที่ 7-8 สามารถชกให้ทากายามะมีแผลแตกที่ใบหน้าได้ ทำให้ในช่วงยกที่ 9 ต้องยุติการชก และรวมคะแนน ปรากฏว่า ทากายามะชนะแตกไปได้ ทำให้ฟ้าลั่นจูเนียร์ชิงแชมป์โลกไม่สำเร็จ 
 ซึ่งหลังการชกประมาณเดือนพฤษภาคม ปีเดียวกัน สหพันธ์มวยนานาชาติ พิจารณาเทปการชกแล้วเบื้องต้นพบว่า แผลแตกเกิดจากการถูกหมัด มิได้เกิดจากถูกศีรษะชนกัน ทางสหพันธ์มวยนานาชาติได้สั่งให้ทั้งสองชกกันใหม่อีกครั้ง
แต่ทางฝ่ายทากายามะก็ได้ประท้วงกลับเพื่อกดดันมิให้ทางสหพันธ์มวยนานาชาติ สั่งให้มีการชกใหม่ ต่อมาในปลายเดือนกรกฎาคม ปีเดียวกัน เมื่อมีการพิจารณาอย่างเป็นทางการ ปรากฏว่าทางสหพันธ์มวยนานาชาติลงความเห็นว่าเป็นอุบัติเหตุศีรษะชนกัน จึงไม่ได้มีการชกใหม่
หลังจากนั้นฟ้าลั่นจูเนียร์ก็กลับขึ้นไปชกในรุ่นไลท์ฟลายเวทอีกครั้ง และได้แชมป์แพนแปซิฟิก IBF มาได้จากการเอาชนะคะแนนอย่างไม่เป็นเอกฉันท์ ต่อ เลสเตอร์ อาบูตัน นักมวยชาวฟิลิปปินส์ในวันที่ 22 เมษายน พ.ศ. 2559 ที่ตำบลดอนแก้ว อำเภอแม่ริม จังหวัดเชียงใหม่ และในปลายปีเดียวกัน ในวันที่ 26 พฤศจิกายน ฟ้าลั่นจูเนียร์ก็ได้มีโอกาสขึ้นชิงแชมป์เฉพาะกาลที่ว่างในรุ่นไลท์ฟลายเวท IBF เพื่อสร้างประวัติศาสตร์เป็นแชมป์โลกพ่อ–ลูกคู่แรกของไทย กับ มิลาน เมลินโด นักมวยชาวฟิลิปปินส์ ที่เวทีมวยเซบูโคลอสเซียม บนเกาะเซบู ประเทศฟิลิปปินส์ ผลปรากฏว่าทั้งคู่แลกหมัดกันดุเดือด เมื่อครบ 12 ยก ฟ้าลั่นจูเนียร์เป็นฝ่ายแพ้คะแนนไปแบบเอกฉันท์ 117–111 และ 115–113 ทั้ง 2 เสียง ใน พ.ศ. 2560 ฟ้าลั่นจูเนียร์ได้ไปชกตัดเชือกเพื่อหาผู้ชนะไปชิงแชมป์โลกรุ่นไลท์ฟลายเวท IBF อีกครั้ง ที่นิคารากัว แต่เป็นฝ่ายแพ้น็อคนักชกเจ้าถิ่นในยกที่ 3 หลังจากการชกครั้งนั้น ฟ้าลั่นจูเนียร์ได้เลื่อนขึ้นมาชกในรุ่นฟลายเวทเพราะมีปัญหาในการทำน้ำหนักตัว
พระราชวังฤดูหนาว

พระราชวังฤดูหนาว (#เปลี่ยนทาง , , ,) เป็นพระราชวังที่ตั้งอยู่ในนครเซนต์ปีเตอส์เบิร์ก ของประเทศรัสเซีย อดีตเคยเป็นพระราชวังหลวงของราชวงศ์โรมานอฟระหว่างปี ค.ศ. 1732 ถึง 1917 ตั้งอยู่ระหว่างท่าวัง (Palace Quay) กับจัตุรัสพระราชวัง (Palace square) พระราชวังฤดูหนาวในปัจจุบันเป็นองค์ที่สี่ ซึ่งก่อสร้างและดัดแปลงมาเรื่อยๆระหว่างปลายทศวรรษที่ 1730 ถึงปี 1837 แทนองค์ที่สามที่ถูกเพลิงไหม้อย่างหนัก นอกจากนี้ พระราชวังยังเคยถูกจู่โจมในปี 1917 ซึ่งอยู่ในช่วงการปฏิวัติรัสเซียอีกด้วย
พระราชวังแห่งนี้ถูกสร้างให้มีขนาดใหญ่มากเพื่อแสดงถึงอำนาจและความรุ่งโรจน์ของซาร์แห่งจักรวรรดิรัสเซีย ซึ่งทรงปกครองดินแดนกว้างใหญ่ไพศาล 22,400,000 ตารางกิโลเมตร (1ใน 6 ของแผ่นดินโลก) และไพร่ฟ้ากว่า 125 ล้านคนจากพระราชวังแห่งนี้ พระราชวังถูกออกแบบโดยสถาปนิกหลายคน ซึ่งคนที่มีชื่อเสียงที่สุดคือ บาร์โทโลมีโอ รัสเทรลลี
ภายนอกของพระราชวังใช้โทนสีเขียว–ขาวด้วยสถาปัตยกรรมบาโรก ตัวอาคารมีลักษณะเป็นสี่เหลี่ยมผืนผ้าสูงราว 30 เมตร ด้านหน้าของพระราชวังมีความยาว 250 เมตร ตัวอาคารประกอบด้วยห้องกว่า 1500 ห้อง, ประตู 1786 บาน, หน้าต่าง 1945 บาน, ขั้นบันได 117 ขั้น
ปัจจุบัน บางส่วนของพระราชวังฤดูหนาวได้เปิดให้ประชาชนเข้าชมในฐานะพิพิธภัณฑ์แอร์มิทาช
จักรพรรดิโกะ-ฟูกากูซะ

จักรพรรดิโกะ-ฟูกะกูซะ (; โรมาจิ: "Go-Fukakusa-tennō") (28 มิถุนายน 1786-17 สิงหาคม 1847) จักรพรรดิญี่ปุ่นองค์ที่ 89 ตามธรรมเนียมของการสืบราชบัลลังก์ รัชสมัยนี้ระยะเวลาตั้งแต่ปี ค.ศ. 1246 ถึง ค.ศ. 1260
โดยพระนามของพระองค์เป็นการนำพระนามของ จักรพรรดินิมเมียว จักรพรรดิองค์ที่ 54 ที่ปกครองในช่วง คริสต์ศตวรรษที่ 9 ซึ่งมีอีกพระนามหนึ่งว่า จักรพรรดิฟุกะกุซะ มาอนุโลมใช้เมื่อใส่คำว่า โกะ (後) เข้าไปทำให้พระนามของจักรพรรดิโกะ-ฟุกะกุซะมีความหมายว่า จักรพรรดิฟุกะกุซะที่สอง หรือ จักรพรรดิฟุกะกุซะยุคหลัง พระนามเดิมของจักรพรรดิโกะ-ฟุกะกุซะ (ญี่ปุ่น: 後深草天皇 โรมาจิ: Go-Fukakusa-tennō)คือ เจ้าชายฮิซาฮิโตะ 後深草天皇 โรมาจิ: (ญี่ปุ่น: 悠仁親王 โรมาจิ ได้ถูกนำมาใช้เป็นพระนามของ เจ้าชายฮิซาฮิโตะ พระโอรสของ มกุฎราชกุมาร ฟุมิฮิโตะ เพียงแต่เขียนต่างกัน
พระนาม.
ก่อนจะขึ้นสืบ ราชบัลลังก์ดอกเบญจมาศ พระองค์มีพระนามส่วนพระองค์ว่า เจ้าชายฮิซาฮิโตะ (久仁親王) 
แม้ว่า โรมาจิ ในพระนามของจักรพรรดิในสมัยคริสต์ศตวรรษที่ 13 พระองค์นี้จะเหมือนกับพระนามส่วนพระองค์ของสมาชิกราชวงศ์ในปัจจุบัน คันจิต่างกัน
เหตุการณ์ในพระชนมชีพ.
เจ้าชายฮิซะฮิโตะขึ้นเป็นจักรพรรดิโกะ-ฟุกะกุซะเมื่อมีพระชนมายุเพียง 3 พรรษาส่วน จักรพรรดิโกะ-ซะงะ ก็ผนวชเป็นพระภิกษุที่เรียกว่า ไดโจโฮ หรือ อดีตจักรพรรดิอันประทับในศาสนา
ในปี 1803 หลังจากครองราชย์ได้ 14 ปีก็ถูกอดีตจักรพรรดิโกะ-ซะงะพระราชบิดาบีบบังคับให้สละราชบัลลังก์ให้กับ เจ้าชายสึเนะฮิโตะ พระราชอนุชาแท้ๆขึ้นครองราชย์สืบต่อมาเป็น จักรพรรดิคะเมะยะมะ
หลังจากนั้นจักรพรรดิซึ่งสืบเชื้อสายจากจักรพรรดิโกะ-ฟุกะกุซะและจักรพรรดิคะเมะยะมะก็พยายามจะอ้างสิทธิ์ในราชบัลลังก์ดอกเบญจมาศจนกระทั่งปี พ.ศ. 1935 จักรพรรดิโกะ-คะเมะยะมะ (後亀山天皇) จาก ราชวงศ์ใต้ ซึ่งสืบเชื้อสายมาจากจักรพรรดิคะเมะยะมะได้ประกาศสละราชบัลลังก์ทำให้ จักรพรรดิโกะ-โคะมะสึ (後小松天皇) จาก ราชวงศ์เหนือ ซึ่งสืบเชื้อสายจากจักรพรรดิโกะ-ฟุกะกุซะได้ก้าวขึ้นเป็นจักรพรรดิญี่ปุ่นแต่เพียงพระองค์เดียว
จักรพรรดิโกะ-ฟุกะกุซะเสด็จสวรรคตเมื่อปี 1847 ขณะพระชนมายุได้ 61 พรรษา
คูโจ มิจิอิเอะ

คูโจ มิจิอิเอะ (; โรมาจิ: "Kujō Michiie"; 1736-1795) ขุนนางผู้มีบทบาทสำคัญในช่วงยุคคามากูระ เพราะได้เป็นถึงผู้สำเร็จราชการแทนในจักรพรรดิหลายพระองค์รวมถึงเป็นบิดาและปู่ของโชกุนแห่งรัฐบาลคามากูระถึง 2 คน
ตระกูลคูโจ ได้เป็นผู้สนับสนุนหลักของ ศาลเจ้าคิตาโนะ
ในปี 1769 มิจิอิเอะได้จัดการส่งโยริตสึเนะผู้เป็นบุตรชาย
ไปเป็นโชกุนคนที่ 4 แห่งคามากูระ
องค์การความร่วมมือระหว่างประเทศแห่งญี่ปุ่น

องค์การความร่วมมือระหว่างประเทศแห่งญี่ปุ่น (; โรมาจิ: "โดะกุริสึ เกียวเซโฮจิง โกะกุไซ เคียวเริยวกุ คิโก",) หรือ ไจก้า เป็นหน่วยงานของรัฐบาลญี่ปุ่น คอยให้คำปรึกษาตลอดจนความช่วยเหลือด้านการพัฒนาประเทศอย่างเป็นทางการในนามของรัฐบาลญี่ปุ่นแก่ประเทศกำลังพัฒนา ทั้งการพัฒนาในด้านเศรษฐกิจและด้านสังคม รวมถึงส่งเสริมการยกระดับความร่วมมือระหว่างประเทศ
องค์การความร่วมมือระหว่างประเทศแห่งญี่ปุ่นได้รับการก่อตั้งตามกฎหมายญี่ปุ่น เมื่อวันที่ 6 ธันวาคม พ.ศ. 2545 และเริ่มดำเนินงานเมื่อวันที่ 1 มกราคม พ.ศ. 2546 ซึ่งเข้ามาแทนที่ องค์การความร่วมมือระหว่างประเทศเดิม(เรียกว่าไจก้าเช่นกัน)ที่อยู่ภายใต้การกำกับของกระทรวงการต่างประเทศ ซึ่งก่อตั้งมาตั้งแต่ พ.ศ. 2517
ตั้งแต่ปี พ.ศ. 2551 เป็นต้นมา ไจก้ามีการทำงานแบบบูรณาการกับธนาคารเพื่อความร่วมมือระหว่างประเทศแห่งญี่ปุ่น (เจบิก) ที่ผ่านมาได้ปล่อยสินเชื่อเพื่อการพัฒนาโครงสร้างพื้นฐานแก่ประเทศกำลังพัฒนาจำนวนมาก โดยไจก้าเป็นผู้พิจารณาโครงการแล้วจึงอนุมัติให้เจบิกปล่อยสินเชื่อ
วอลเลย์บอลชายยูโรเปียนลีก 2005

วอลเลย์บอลชายยูโรเปียนลีก 2005  เป็นการแข่งขันครั้งที่ 2 ของวอลเลย์บอลชายยูโรเปียนลีก จัดขึ้นโดยสมาพันธ์วอลเลย์บอลยุโรป (ซีอีวี) ซึ่งเป็นองค์กรกีฬาวอลเลย์บอลในทวีปยุโรป การแข่งขันรอบสุดท้ายจัดขึ้นที่เมืองคาซัน, ประเทศรัสเซีย ระหว่างวันที่ 23– 24 กรกฎาคม ค.ศ. 2005
ประเทศที่เข้าแข่งขัน.
ด้านล่างนี่คือทีมที่เข้าร่วมแข่งขันยูโรเปียนลีก 2005
อันดับการแข่งขัน.
<templatestyles src="Col-begin/styles.css"/>
บาร์บีส์

บาร์บี้ส์  เป็นวงดนตรีแนวร็อค ในสังกัดของสมอลล์รูม
ประวัติ.
ว่างมือไป 8 ปี สำหรับ กับเพลง คำสุดท้าย ซึ่งพวกเขาก็เติบโตมาในยุคอัลเตอร์เนทีฟรุ่งเรือง เคยโชว์ใส่ชุดนักเรียนหญิงทั้งวงขึ้นคอนเสิร์ต ได้ขึ้นเล่นเป็นวงเปิดให้กับคอนเสิร์ตของ Green Day ครั้งแรกที่เอ็มบีเคฮอลล์ โดนโห่ไล่และขว้างปาขวดขึ้นไปบนเวที กับอัลบั้ม Again Please เมื่อเทียบกับอัลบั้มล่าสุด Attitude เมื่อเกือบ 10 ปีก่อน เป็นงานเพลงที่พัฒนาขึ้นกว่างานยุคแรกมากมาย และในตอนนี้บาร์บี้ยิ่งพัฒนาตัวเองจนเทียบกับช่วงแรกในวงการเพลงไม่ได้อีกแล้ว
ล่าสุดพวกเค้ากลับมาอีกครั้ง นำทีมโดยนักร้องนำสุดเซอร์ ต้าร์ เผ่าพล เทพหัสดิน ณ อยุธยา พร้อมหอบซิงเกิลใหม่เอี่ยม ก่อนวันสุดท้าย มาฝากแฟนเพลงพร้อมแนะนำสมาชิกใหม่ให้วงการเพลงได้รู้จัก ได้แก่ เจ-มือ เบส, ขวัญ มือกลอง, นัท-มือกีตาร์, ทิวลิป-มือ กีตาร์ และ อ๋อ-ซินทิไซเซอร์ และยังได้ทำงานกับบ้านใหม่ค่ายห้องเล็ก สมอลล์รูม อีกด้วย 
ต้าร์ กล่าวถึงการกลับมาอีกครั้งว่า "ผมดีใจมากครับที่มีโอกาสได้กลับมาทำ เพลงอีกครั้งกับบ้านหลังใหม่ อย่างสมอลล์รูม กลับมาคราวนี้ผมพาซิงเกิลใหม่เพลง ก่อนวันสุดท้าย มาให้แฟนเพลงได้ฟังกัน"
"เป็นเพลงแนวร็อกลูกผสม (Mixed The Mess) ที่ผมแต่งเนื้อร้องและทำนองเพลงเองทั้งหมด เนื้อหาเพลงถ่ายทอดอารมณ์ความรู้สึกของตัวผมเอง ที่ผมรู้สึกว่าชีวิตคนเราเวลาที่เกิดมาแล้ว เวลาไม่ได้เดินไปข้างหน้า แต่เวลากลับเดินถอยหลังไปจนถึงวันสุดท้ายของชีวิตต่างหาก ส่วนเรื่องดนตรีของเพลงนี้จะเป็นแนวร็อกมันส์ๆ ที่จังหวะของเพลงนี้ทุกท่อนจะไม่ซ้ำกันเลยทั้งเพลง" ต้าร์กล่าว นักร้องนำมาดเซอร์กล่าวทิ้งท้ายว่า "สำหรับความพิเศษของเพลงนี้คือการได้เล่นในสิ่งที่แต่ละคนไม่ถนัด เพราะทางวงต้องการให้เกิดสิ่งใหม่ครับ และสุดท้ายนี้ผมขอฝากความบันเทิง 3 นาทีเพลงนี้ไว้กับแฟนเพลงทุกคนด้วยครับ"
ธงชาติกาตาร์

ธงชาติกาตาร์  ประกาศใช้เมื่อวันที่ 9 กรกฎาคม ค.ศ. 1971 เป็นธงสี่เหลี่ยมผืนผ้า ภายในแบ่งออกเป็นสองส่วนด้วยเส้นฟันปลา 9 ซี่ ตามแนวตั้ง ด้านคันธงเป็นพื้นสีขาว ส่วนด้านปลายธงเป็นสีแดงม่วง โดยสีขาวแทนสันติภาพ สีแดงม่วงแทนเกียรติยศของประเทศชาติ และเส้นฟันปลา 9 ซี่หมายถึงกาตาร์ที่เป็นเอมิเรตลำดับที่ 9
กาตาร์มีธงชาติใช้ก่อนหน้าจะได้รับเอกราชจากอังกฤษ โดยกลางศตวรรษที่ 19 มีการเพิ่มแถบสีขาวแนวตั้งลงบนด้านคันธงของธงสีแดงล้วน เส้นฟันปลา 9 ซี่ถูกเพิ่มเติมในภายหลัง และสีแดงถูกเปลี่ยนเป็นสีแดงม่วงในปี ค.ศ. 1949 เมื่อประกาศใช้อย่างเป็นทางการในปี ค.ศ. 1971 ธงชาติกาตาร์ก็มีการปรับเปลี่ยนเล็กน้อยคือขนาดธง
ธงชาติกาตาร์มีความคล้ายคลึงกับธงชาติบาห์เรน ซึ่งมีขนาดเล็กกว่าและมีสีที่แตกต่างกัน
เลโอพ็อลท์ โมทซาร์ท

โยฮัน เกออร์ค เลโอพ็อลท์ โมทซาร์ท (14 พฤศจิกายน ค.ศ. 1719 – 28 พฤษภาคม ค.ศ. 1787) เป็นนักดนตรี วาทยากร ครู และนักไวโอลินชาวเยอรมัน เขาไม่เพียงแต่โด่งดังในฐานะที่เป็นบิดาและครูของว็อล์ฟกัง อมาเดอุส โมทซาร์ท แต่ยังโด่งดังในฐานะเป็นผู้ประพันธ์หนังสือสอนไวโอลินชื่อว่า "Versuch einer gründlichen Violinschule"
ประวัติ.
วัยเด็กและวัยเรียน.
เลโอพ็อลท์เกิดในราชรัฐมุขนายกเอาคส์บวร์ค เป็นบุตรของโยฮัน เกออร์ค โมทซาร์ท (ค.ศ. 1679–1736) ผู้เป็นช่างเย็บเล่มหนังสือ กับอันนา มารีอา ซุลท์เซอร์ ผู้เป็นภรรยาคนที่สองของเขา (ค.ศ. 1696–1766) เมื่อเลโอพ็อลท์โตขึ้น เขาเข้าร่วมคณะนักร้องประสานเสียง และเข้าร่วมคณะเยสุอิตของโรงเรียน (St. Salvator Gymnasium) ซึ่งเป็นสถานที่ที่เขาเรียนวิชาต่าง ๆ อาทิ ตรรกศาสตร์ วิทยาศาสตร์ ศาสนศาสตร์ และจบการศึกษาระดับ "Magna cum laude" ใน ค.ศ. 1735 หลังจากนั้นเขาย้ายไปเรียนในโรงเรียนที่ระดับสูงกว่า (St. Salvator Lyceum)
หม่อมราชวงศ์ประสารสุวรรณ สุวรรณรัฐ

ท่านผู้หญิงประสารสุวรรณ สุวรรณรัฐ (นามเดิม: หม่อมราชวงศ์ประสารสุวรรณ ทองแถม) (17 พฤษภาคม 2467 - 26 เมษายน 2560,อายุ 92 ปี) เป็นธิดาของหม่อมเจ้าทองเชื้อธรรมชาติ ทองแถม พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าพันธ์สิหิงค์ ทองใหญ่ พระธิดาในพระเจ้าบรมวงศ์เธอ กรมหลวงประจักษ์ศิลปาคม มีพี่น้องร่วมบิดา-มารดา 4 คน ดังนี้
หม่อมราชวงศ์ประสารสุวรรณ สุวรรณรัฐ สมรสกับนายพ่วง สุวรรณรัฐ (11 กรกฎาคม 2454 - 10 พฤศจิกายน 2543,อายุ 89 ปี) อดีตรัฐมนตรีช่วยว่าการกระทรวงมหาดไทยและปลัดกระทรวงมหาดไทย มีบุตร คือ 
เครื่องราชอิสริยาภรณ์.
ท่านผู้หญิง หม่อมราชวงศ์ประสารสุวรรณ สุวรรณรัฐ ได้รับพระราชทานเครื่องราชอิสริยาภรณ์ ดังนี้
วอลเลย์บอลชายชิงแชมป์อเมริกาใต้ 1964

วอลเลย์บอลชายชิงแชมป์อเมริกาใต้ 1964  เป็นครั้งที่ 6 ของการแข่งขัน จัดขึ้นในเมืองบัวโนสไอเรส, ( อาร์เจนตินา) ในปี ค.ศ. 1964 (พ.ศ. 2507)
หมายเหตุ.
บราซิลไม่สามารถเข้าร่วมแข่งขันได้ในปี ค.ศ. 1964 อันเนื่องมาจากความวุ่นวายทางการเมืองในประเทศ
ไวไฟ โซไซตี้

ไวไฟ โซไซตี้  เป็นละครโทรทัศน์ ประเภทละครสั้นจบในตอน แนวเรียลลิตี้ดราม่า ผลิตโดยจีเอ็มเอ็มทีวี โดยเป็นเรื่องราวจากกระทู้ดังบนเว็บไซต์พันทิปดอตคอม ที่นำมาดัดแปลงเป็นละครสั้นเพื่อค้นหาคำตอบที่แท้จริงว่า ท้ายที่สุดแล้ว "เกิดอะไรขึ้นระหว่างความสัมพันธ์นั้นๆ" ออกอากาศทางช่องวันเอชดี ทุกวันอาทิตย์เวลา 15.00-16.00 น. และออกอากาศซ้ำอีกครั้งทางแบงแชนแนล เวลา 20.00-21.00 น.
เรื่องของเรา

"เรื่องของเรา" เป็นซิงเกิลในปี พ.ศ. 2554 ของนักร้อง ดา เอ็นโดรฟิน จากอัลบั้มในปี พ.ศ. 2554 "ดอกไม้ไฟ" ประพันธ์เนื้อร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 24 สิงหาคม พ.ศ. 2554 สังกัดค่ายไวท์มิวสิค ในเครือจีเอ็มเอ็ม แกรมมี่
การตอบรับ.
เพลง "รู้ทั้งรู้" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 25 กันยายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รุ่งรัฐ ภูมิจันทึก

ส.ต.ต. รุ่งรัฐ ภูมิจันทึก (ชื่อเล่น:ปรินซ์ เกิด 95 มกราคม 25356) เป็นนักฟุตบอลชาวไทย จากจังหวัดนครราชสีมา ปัจจุบันสังกัดสโมสรฟุตบอลทรูแบงค็อก ยูไนเต็ดและทีมชาติไทย โดยรุ่งรัฐมีชื่อติดทีมชาติไทยชุดใหญ่ครั้งแรกในนัดกระชับมิตรกับทีมชาติสิงคโปร์ เมื่อเดือนมีนาคม 2558 และเป็นหนึ่งในนักฟุตบอลทีมชาติไทยชุดอายุไม่เกิน 23 ปี ที่ได้เหรียญทอง ในกีฬาซีเกมส์ 2015 ที่ประเทศสิงคโปร์
ประวัติ.
รุ่งรัฐ ภูมิจันทึก เป็นชาวอำเภอปากช่อง จังหวัดนครราชสีมา มีชื่อเล่นว่าปรินซ์ เกิดวันที่ 5 มกราคม พ.ศ. 2535 เรียนจบชั้นมัธยมจากโรงเรียนปากช่อง
การเล่นฟุตบอล.
รุ่งรัฐ เริ่มเล่นฟุตบอลอาชีพจากการเป็นนักฟุตบอลระดับเยาวชนของสโมสรฟุตบอลเพื่อนตำรวจ และเซ็นสัญญาอาชีพฉบับแรกกับ เชียงใหม่ เอฟซี ในปี 2012 หลังจากนั้นย้ายไปสโมสรลำพูน วอร์ริเออร์ในระดับลีกภูมิภาค ดิวิชัน 2 ก่อนที่จะย้ายกลับมาเล่นในระดับไทยลีก ดิวิชัน 1 ในเลกที่สองของฤดูกาล 2556 กับสโมสรเชียงใหม่ เอฟซี และสามารถโชว์ฟอร์มได้อย่างโดดเด่น 
โดยในการแข่งขันไทยคม เอฟเอคัพ 2557 รอบสอง เมื่อวันที่ 9 เมษายน 2557 ที่สนามเทศบาลนครเชียงใหม่ รุ่งรัฐ สามารถยิงแฮตทริกได้ในนัดที่ชนะสโมสรพนักงานไดชิน กรุ๊ป ไปถึง 11-1 
หลังจากที่ ทีมชาติไทย ภายใต้การคุมทีมของ มาซาทาดะ อิชิอิ เปิดบ้านเสมอ สปป.ลาว 1-1 ในศึกฟุตบอลอุ่นเครื่องฟีฟ่าเดย์ ที่สนามมหาวิทยาลัยธรรมศาสตร์ ศูนย์รังสิต เมื่อวันอาทิตย์ที่ 17 พฤศจิกายนที่ผ่านมา หลังจบเกมมีแฟนบอลไปวิจารณ์ฟอร์มการเล่นของ รุ่งรัตน์ ภูมิจันทึก แนวรุกทัพ “ช้างศึก” ทีมชาติไทย ที่ลงสนามเป็นตัวจริงและอยู่ครบ 90 นาที แต่เล่นได้ต่ำกว่ามาตรฐานที่ควรจะเป็น ทำให้ดาวเตะวัย 32 ปี ไม่พอใจคำติชมของแฟนบอลจึงโต้คอมเมนต์กลับแบบดุเดือด แถมมีการด่าถึงบุพการีแฟนบอลที่แสดงความคิดเห็นด้วย
เกอร์ทรูด เวียเวอร์

เกอร์ทรูด เวียเวอร์ (4 กรกฎาคม พ.ศ. 2441 – 6 เมษายน พ.ศ. 2558) เป็นชาวอเมริกันที่มีอายุมากกว่า 110 ปี เธอเกิดในรัฐอาร์คันซอ ใกล้กับเขตแดนของรัฐเท็กซัส ด้วยอายุ เธอกลายเป็นบุคคลที่อายุมากที่สุดในโลกที่ได้รับการยืนยันแล้ว เธอกลายเป็นบุคคลที่อายุมากที่สุดในสหรัฐอเมริกา หลังจากการเสียชีวิตของดีนา แมนเฟรดนี เมื่อวันที่ 12 ธันวาคม พ.ศ. 2555 และกลายเป็นบุคคลที่มีอายุมากที่สุดในโลกหลักการเสียชีวิตของมิซะโอะ โอกะวะ เมื่อวันที่ 1 เมษายน พ.ศ. 2558 เธอยังเป็นบุคคลที่อายุมากที่สุดตลอดกาลที่ได้รับการยืนยันแล้วอันดับที่ 7 และเป็นบุคคลที่มีอายุมากที่สุดตลอดกาลในสหรัฐอเมริกาอันดับ 3 รองจากซาราห์ นอสส์ และลูซี ฮันนาห์
ประวัติ.
เวียเวอร์เกิดทางตอนใต้ของรัฐอาร์คันซอ โดยมีบิดาชื่อ ชาร์ล เกนส์ เวียเวอร์ (เกิด เดือนพฤษภาคม พ.ศ. 2404) และมารดาชื่อ โอฟีเลีย เจฟฟรีย์ (เกิด เดือนธันวาคม พ.ศ. 2409) ทั้งคู่ทำงานเป็นชาวนา เวียเวอร์แต่งงานในวันที่ 18 กรกฎาคม พ.ศ. 2458 และมีลูก 4 คน ในวันเกิดครบรอบ 116 ปี ของเธอ โจ เวียเวอร์ ซึ่งเป็นลูกชายของเธอยังคงมีชีวิตอยู่ด้วยอายุ 93 ปี
เมือ่เธออายุ 104 ปี เธอย้ายไปอยู่ในสถานพยาบาลแคมเดน หลังจากที่สะโพกของเธอหัก ด้วยการพักฟื้น เธอหายจากอาการเจ็บจากสะโพกของเธอ และสามารถกลับไปอยู่ที่บ้านได้ โดยความช่วยเหลือของหลานสาวของเธอ เมื่อเธออายุ 109 ปี เธอกลับมาที่สถานพยาบาลอีกครั้ง เนื่องด้วยอาการป่วยและพักฟื้นในเมืองแคมเดน รัฐอาร์คันซอ
สุขภาพของเธอค่อย ๆ แย่ลงตั้งแต่วันเกิดครบรอบอายุ 115 ปีของเธอ แต่เธอก็ยังสามารถออกจากห้องเพื่อไปทำกิจกรรมต่าง ๆ ได้ เวียเวอร์ไม่ได้มีปัญหาสุขภาพใด ๆ ซึ่งเป็นปัญหาใหญ่ของคนอื่น ๆ ที่อายุเท่ากับเธอ เนื่องจากเธอนอนหลับอย่างเพียงพอ และไม่ดื่มหรือสูบบุหรี่เลย
ในวันเกิดครบรอบอายุ 116 ปีของเธอ กลุ่มวิจัยผู้สูงอายุ (จีอาร์จี) ได้ออกมาประกาศว่าพวกเขายืนยันได้แล้วว่า เกอร์ทรูด เวียเวอร์ เป็นบุคคลที่มีอายุมากที่สุดในสหรัฐอเมริกา และพวกเขาก็ส่งของขวัญวันเกิดมาเป็นแผ่นโลหะที่จารึกไว้ชื่อเธอไว้ว่าเป็นบุคคลที่มีอายุมากที่สุดในสหรัฐอเมริกา (ทั้งจีอาร์อี และบันทึกสถิติโลกกินเนสส์ ก็เชื่อกันว่าเธอมีอายุมากกว่าเจราลีน แทลลีย์ ผู้ที่เชื่อกันว่าจะมีอายุมากที่สุดในสหรัฐอเมริกา) เธอยังได้รับจดหมายจากประธานาธิบดีบารัค โอบามา และนายกเทศมนตรีเมืองแคมเดน ว่าได้ประกาศในวันเกิดของเธอเป็น "วันเกอร์ทรูด"
ในวันที่ 6 เมษายน พ.ศ. 2558 เวียเวอร์เสียชีวิตที่สถานพยาบาลซิลเวอร์โอ๊ก ในวัย 116 ปีด้วยโรคปอดบวม
รายการอ้างอิง.
<templatestyles src="Reflist/styles.css" />
บูรณ์ ฐาปนดุลย์

บูรณ์ ฐาปนดุลย์ (28 พฤษภาคม พ.ศ. 2493 -) เป็นอดีตผู้ตรวจการแผ่นดินของประเทศไทย และเป็นผู้พิพากษาอาวุโสในศาลฎีกา อดีตประธานศาลอุทธรณ์ ภาค 9 อดีตประธานศาลอุทธรณ์ ภาค 3 และอดีตผู้พิพากษาหัวหน้าคณะในศาลฎีกา
ประวัติ.
บูรณ์ ฐาปนดุลย์ เกิดเมื่อวันที่ 28 พฤษภาคม พ.ศ. 2493 เป็นชาวตำบลป่าตอง อำเภอกะทู้ จังหวัดภูเก็ต จบการศึกษาชั้นมัธยมต้น จากโรงเรียนภูเก็ตวิทยาลัย ชั้นมัธยมปลายจากโรงเรียนอำนวยศิลป์ ปริญาตรีนิติศาสตรบัณฑิต จุฬาลงกรณ์มหาวิทยาลัย และผ่านการอบรมเนติบัณฑิตไทย สำนักอบรมและศึกษากฎหมายแห่งเนติบัณฑิตยสภา รวมทั้งรัฐประศาสนศาสตรมหาบัณฑิต (MPA) สถาบันบัณฑิตพัฒนบริหารศาสตร์
การทำงาน.
บูรณ์ ฐาปนดุลย์ เริ่มรับราชการในปี 2523 เป็นผู้ช่วยผู้พิพากษากระทรวงยุติธรรม จนกระทั่งได้เป็นผู้พิพากษาหัวหน้าศาลจังหวัดนราธิวาส ในปี 2536 จนกระทั่งปี 2551 ได้เป็นอธิบดีผู้พิพากษาศาลแรงงานกลาง เคยเป็นอธิบดีผู้พิพากษาศาลอาญา ประธานศาลอุทธรณ์ภาค ๙ ประธานศาลอุทธรณ์ภาค ๓ ผู้พิพากษาหัวหน้าคณะในศาลฎีกา ผู้พิพากษาอาวุโสในศาลฎีกา
ผู้ตรวจการแผ่นดิน.
บูรณ์ ฐาปนดุลย์ ได้รับการแต่งตั้งเป็นผู้ตรวจการแผ่นดินของประเทศไทย แทนผาณิต นิติทัณฑ์ประภาศ ที่พ้นจากตำแหน่งตามมาตรา 50 แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. 2552
โดยที่ประชุมสภานิติบัญญัติแห่งชาติได้ลงมติเมื่อวันที่ 12 กุมภาพันธ์ 2558 ใช้วิธีลงคะแนนลับก่อนมีมติเห็นชอบให้ นายบูรณ์ ฐาปนดุลย์ ดำรงตำแหน่งผู้ตรวจการแผ่นดิน ตามมาตร 6 วรรค 2 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ประกอบประกาศของ คสช.ฉบับที่ 48/2557 เรื่องการสรรหาบุคคลเพื่อดำรงตำแหน่งแทนตำแหน่งที่ว่าง ด้วยเสียง 143 เสียง ไม่เห็นด้วย 30 เสียง งดออกเสียง 18 เสียง หลังสภานิติบัญญัติแห่งชาติประชุมลับเพื่อพิจารณารายงานของคณะกรรมาธิการสามัญเพื่อทำหน้าที่ตรวจสอบประวัติ ความประพฤติ และพฤติกรรมทางจริยธรรมของบุคคลผู้ได้รับการเสนอชื่อให้ดำรงตำแหน่งผู้ตรวจการแผ่นดินที่มี พลเอก อู๊ด เบื้องบน เป็นประธาน ซึ่งได้ดำเนินการรวบรวมข้อเท็จจริงและพบว่า นายบูรณ์ ไม่มีคุณลักษณะต้องห้ามตามมาตรา 8 แห่ง พระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. 2552 รวมถึงไม่พบข้อมูลเกี่ยวกับประวัติ ความประพฤติ และพฤติกรรมทางจริยธรรมที่เป็นผลเสีย
กระทั่งพ้นจากตำแหน่งเมื่ออายุครบ 70 ปี และมีการแต่งตั้งคนใหม่มาดำรงตำแหน่งแทน
ทางหลวงแผ่นดินหมายเลข 229

ทางหลวงแผ่นดินหมายเลข 229 สายบ้านไผ่–ช่องสามหมอ เป็นทางหลวงแผ่นดินเริ่มจากแยกถนนมิตรภาพ ทางหลวงแผ่นดินหมายเลข 2 ใน อำเภอบ้านไผ่ จังหวัดขอนแก่น ผ่าน
อำเภอชนบท อำเภอมัญจาคีรี อำเภอโคกโพธิ์ไชย และสิ้นสุดโดยบรรจบกับทางหลวงแผ่นดินหมายเลข 201 ที่แยกช่องสามหมอ ใน อำเภอคอนสวรรค์ จังหวัดชัยภูมิ มีจำนวนระยะทางทั้งสิ้น 54.885 กิโลเมตร
โดยถนนเส้นนี้อยู่ในส่วนหนึ่งของแผนงานการก่อสร้างทางสายหลักเป็น 4 ช่องจราจร ระยะที่ 2 (โครงข่ายที่ 6 สาย นครสวรรค์-ชัยภูมิ-อ.บ้านไผ่-มหาสารคาม-ร้อยเอ็ด-ยโสธร-อุบลราชธานี-ช่องเม็ก) รวมระยะทาง 672 กม. ของกรมทางหลวง 
อย่างไรก็ตาม เส้นทางบางส่วนที่มีความสำคัญสูงมาก เนื่องจากอยู่ใกล้ตัวเมืองใหญ่ หรือเป็นเส้นทางหลักของประเทศ ได้มีการเสนอของบประมาณ และดำเนินการไปบ้างแล้ว
สงครามปีโจกีว

สงครามปีโจกีว  มีอีกชื่อว่า การก่อกำเริบโจกีว หรือ การกบฏโจกีว เป็นสงครามครั้งสำคัญในยุคคามากูระที่เกิดขึ้นเมื่อปีโจคิวที่ 3 อันตรงกับ ค.ศ. 1221 จึงเป็นที่มาของชื่อเหตุการณ์
โดยเป็นการต่อสู้กันของกองทัพราชสำนักที่นำโดยอดีต จักรพรรดิโกะ-โทบะ และกองทัพของ รัฐบาลโชกุนคามากูระ ที่นำโดย โฮโจ โยชิโตกิ ซึ่งขณะนั้นดำรงตำแหน่ง ชิกเก็ง หรือผู้สำเร็จราชการแทนโชกุน
วอลเลย์บอลชายชิงแชมป์อเมริกาใต้ 1999

วอลเลย์บอลชายชิงแชมป์อเมริกาใต้ 1999  เป็นครั้งที่ 23 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ รอบชิงชนะเลิศจะจัดขึ้นระหว่างวันที่ 7–11 กันยายน ค.ศ. 1999 (พ.ศ. 2542) ที่เมืองกอร์โดบา, ประเทศอาร์เจนตินา
วอลเลย์บอลชายชิงแชมป์อเมริกาใต้ 2001

วอลเลย์บอลชายชิงแชมป์อเมริกาใต้ 2001  เป็นครั้งที่ 24 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ รอบชิงชนะเลิศจะจัดขึ้นระหว่างวันที่ 6–8 กันยายน ค.ศ. 2001 (พ.ศ. 2544) ที่เมืองกาลี, ประเทศโคลอมเบีย
เดสตา ดัมตู

เดสตา ดัมตู
เดสตา คัมตู (Desta Damtew; ภาษาอัมหาริก: ደስታ ዳምጠው) เป็นทหารบกชาวเอธิโอเปีย เป็นหลานเขยของจักรพรรดิเฮลี เซลาสซี โดยสมรสกับเจ้าหญิงเตนักเนวอร์ก (Tenagnework) เขาเกิดเมื่อประมาณ พ.ศ. 2435 และเสียชีวิตเมื่อ 24 กุมภาพันธ์ พ.ศ. 2479 ที่เมืองเชวา
ใน พ.ศ. 2478 ดัมตูได้เป็นผู้บัญชาการทหารตามแนวชายแดนด้านใต้ของเอธิโอเปียในสงครามอิตาลี-อบิสซิเนียครั้งที่สอง กองทัพของเขาพ่ายแพ้กองทัพอิตาลีเมื่อเดือนมกราคม พ.ศ. 2478 ทำให้เขาต้องล่าทัพไป หลังจากที่อิตาลีเป็นฝ่ายรุกหนักหลังฤดูฝน ดัมตูถูกจับตัวได้ที่ทะเลสาบชาลา ดัมตูพยายามหลบหนี จึงถูกประหารชีวิตในที่สุด
หลังจากที่เอธิโอเปียได้รับเอกราชจากอิตาลีใน พ.ศ. 2484 ร่างที่เหลือของดัมตู ถูกเคลื่อนย้ายจากบริเวณที่ถูกชาวอิตาลีฝังไว้ มาฝังยัง Holy Trinity Cathedral
ข้อมูลที่เครื่องอ่านออก

ข้อมูลที่เครื่องอ่านออกคือข้อมูลหรือเมทาดาทาที่อยู่ในรูปแบบซึ่งสามารถเข้าใจได้โดยคอมพิวเตอร์ ซึ่งมีอยู่ 2 ชนิด ได้แก่ ข้อมูลที่มนุษย์อ่านออกที่ถูกภาษามาร์กอัปข้อมูลดังนั้นจึงสามารถอ่านออกโดยเครื่องด้วย (เช่น ไมโครฟอร์แมทและอาร์ดีเอฟเอ) หรือข้อมูลที่อยู่ในรูปแบบที่ตั้งใจให้ใช้สำหรับให้เครื่องประมวลผลผลเป็นหลัก (อาร์ดีเอฟ เอกซ์เอ็มแอลและเจซัน)
"การอ่านออกด้วยเครื่อง"ไม่ได้มีความหมายเหมือนกันกับ"การเข้าถึงได้แบบดิจิทัล" เอกสารที่เข้าถึงได้แบบดิจิทัลอาจจะเข้าถึงได้ทางอินเทอร์เน็ต ทำให้ง่ายมนุษย์จะเข้าถึงโดยคอมพิวเตอร์ เว้นแต่ว่าข้อมูลสำคัญมีอยู่ในรูปแบบที่เครื่องอ่านออก ก็จะเป็นการยากมากที่จะใช้คอมพิวเตอร์สกัด แปลง และประมวลผลข้อมูล
ไม่ขอก็จะให้

"ไม่ขอก็จะให้" เป็นซิงเกิลแรกในปี พ.ศ. 2554 ของนักร้อง ดา เอ็นโดรฟิน จากอัลบั้มในปี พ.ศ. 2554 "ดอกไม้ไฟ" ประพันธ์เนื้อร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 14 มิถุนายน พ.ศ. 2554 สังกัดค่ายไวท์มิวสิค ในเครือจีเอ็มเอ็ม แกรมมี่
เนื้อหาของเพลงพูดถึงคนที่มีใจเด็ดเดี่ยว เสียสละ และเป็นผู้ให้ แม้จะต้องหัวใจแตกสลาย ก็ยอมได้เพื่อคนที่เรารัก ไม่ต้องขอ ถ้าเธอมีความสุขฉัน ก็จะให้เธอไป
มิวสิกวีดิโอ.
มิวสิกวีดิโอนี้ เผยแพร่ครั้งแรกในวันที่ 14 มิถุนายน พ.ศ. 2554 โดยมีพระเอก ไนท์-นิธิดล ป้อมสุวรรณ กับนางเอกโอซา แวง และหยก-ณัฐปภัสร์ ธนาธนมหารัตน์ ถ่ายทำกันที่บ้านเก่า แถวลาดหลุมแก้ว เปิดกองด้วยการถ่ายซีนจบก่อนเพื่อจะได้ให้ทั้ง 3 คนรู้เรื่องและอารมณ์ของหนังเรื่องนี้ เพราะเป็นซีนที่ไนท์ กับโอซา แวงนั่งรถเพื่อจะกลับบ้านด้วยกันแต่ไนท์กลับกระวนกระวายใจคิดถึงหยก หยกเองก็วิ่งตามรถของพระเอกโอซา แวงเห็นในรักแท้ของทั้งคู่ จึงต้องปล่อยพระเอกไป
จากนั้นก็เป็นคิวของ ดา เอ็นโดรฟิน นั่งร้องซิงค์เพลงไม่ขอก็จะให้ในรถด้วยชุดสีเขียวเดินมาขึ้นรถร้องซิงค์ ถ่ายต่อทันทีกับซีนที่ทั้ง 3 คนเจอกันครั้งแรกโดยโอซามาหาไนท์ที่บ้านจึงโผเข้ากอดด้วยความคิดถึงแต่ไนท์กลับกังวลใจและหยกเองก็เศร้าโอซาจึงรู้ว่าทุกอย่างเริ่มเปลี่ยนไป
ย้ายไปเซ็ตข้างในบ้านให้ดาร้องซิงค์ ดาก็มาในชุดสีดำ ยืนร้องซิงค์ พอจบซิงค์เพลง โอซากับหยกจะเครียดเป็นพิเศษ เพราะทั้งสองต้องเข้าฉากเล่นฉากอารมณ์ล้วน ๆ ไม่มีพูดคุยแต่ทั้งคู่ต้องใช้อารมณ์แสดงให้เห็นว่ารู้และเข้าใจความรู้สึกของกันและกันดี
ความหลากหลายทางชีวภาพในประเทศบอตสวานา

ความหลากหลายทางชีวภาพในประเทศบอตสวานา อิงถึงพืชและสัตว์ของประเทศบอตสวานา โดยประเทศบอตสวานา 90 เปอร์เซ็นต์ถูกครอบคลุมโดยนิเวศน์แบบสะวันนา ที่แตกต่างจากไม้พุ่มหญ้าสะวันนาในทิศตะวันตกเฉียงใต้ ในพื้นที่แห้งแล้งไปจนถึงต้นไม้สะวันนา ซึ่งประกอบด้วยต้นไม้และทุ่งหญ้าในพื้นที่เปียก แม้ภายใต้สภาพอากาศร้อนของทะเลทรายคาลาฮารี ก็ยังมีสิ่งมีชีวิตหลากสายพันธุ์เอาตัวรอดอยู่ โดยประเทศนี้มีมากกว่า 2,500 สายพันธุ์ของพืช และ 650 สายพันธุ์ของต้นไม้ พืชผักและผลไม้ป่าของที่นี่ยังมีความสำคัญอย่างมากกับประชากรในชนบทที่อาศัยอยู่ในทะเลทราย และเป็นแหล่งที่มาหลักของอาหาร, เชื้อเพลิง และยาสำหรับคนที่อาศัยอยู่จำนวนมาก
มีอุทยานแห่งชาติสามแห่งและอุทยานเจ็ดแห่งซึ่งเป็นที่พักอาศัยของสัตว์ป่าครอบครองพื้นที่ถึง 17 เปอร์เซ็นต์ของประเทศบอตสวานา โดยมีอุทยานแห่งชาติสามแห่งดังกล่าว คือ อุทยานแห่งชาติโชบ, เอ็นไซแพนกับอุทยานแห่งชาติแมคเกดิคเกดี และวนอุทยานกาลากาดีทรานสฟรอนเทียร์ ส่วนอุทยานเจ็ดแห่ง ประกอบด้วย อุทยานคาลาฮารีกลาง, อุทยานกาโบโรเน, อุทยานคัตเซ, อุทยานแมนนีเยลานอง, อุทยานมอน และอุทยานโมเรมี นอกจากนี้ ยังมีเขตสงวนพันธุ์ขนาดเล็กของเอกชนอยู่อีกแห่งหนึ่ง
ภูมิศาสตร์.
มีทะเลทรายคาลาฮารี ซึ่งทอดตัวชายแดนตะวันตกของมันเข้าไปในประเทศแอฟริกาใต้, นามิเบีย และแองโกลา ที่มีลักษณะภูมิประเทศแบบแบน ซึ่งครอบคลุมประมาณ 84 เปอร์เซ็นต์ของประเทศบอตสวานา ที่รู้จักกันในฉายา "ดินแดนแห่งความหิวกระหาย" ซึ่งแท้จริงแล้ว มันถูกปกคลุมด้วยพันธุ์ไม้พุ่มเตี้ย, ทุ่งหญ้า, ไม้แคระ และพุ่มไม้หนาม นอกเหนือจากเนินเขากระจัดกระจายและหุบเขา ระบบเนินทรายทางภาคใต้ส่วนหนึ่งมีลักษณะเป็นกระทะที่เต็มไปด้วยน้ำในช่วงฤดูฝน ที่หล่อเลี้ยงสัตว์ป่าและพรรณพืชด้วยสารอาหารและหญ้าที่มีอยู่
แอนดรอยด์ ทีวี

แอนดรอยด์ ทีวี เป็นสมาร์ตทีวีแพลตฟอร์มของกูเกิล แสดงผลโทรทัศน์เชิงโต้ตอบ แสดงข้อมูลรายการทีวีที่มีอยู่ในโทรทัศน์อินเทอร์เน็ต และเว็บทีวี เว็บไซต์เพื่อเพิ่มส่วนติดต่อผู้ใช้ 10 ฟุต โดยถูกเปิดตัวในวันที่ 25 มิถุนายน พ.ศ. 2557 ณ งานกูเกิล ไอโอ ในฐานะที่เป็นรุ่นต่อไปของกูเกิล ทีวี
แอนดรอยด์ ทีวีสามารถติดตั้งได้สองรูปแบบ ทั้งติดตั้งในตัว และแบบกล่องเซ็ตท็อปบอกซ์ ผู้ใช้สามารถเข้าใช้งานกูเกิล เพลย์เพื่อติดตั้งแอพแอนดรอยด์ที่กูเกิลอนุญาตให้ใช้บนทีวี โดยมีทั้งเกม และแอพมีเดียต่างๆเช่น ยูทูบ เน็ตฟลิกซ์ และแอมะซอนไพรม์วิดีโอ โดยระบบปฏิบัติการมีระบบค้นหาด้วยเสียงเพื่อค้นหาสื่อต่างๆ เช่น วิดีโอ ภาพยนตร์ รายการทีวีโดยเฉพาะ แต่ก็ยังสามารถค้นหาเว็ป และามคำถามด้วยกูเกิล นาวได้ตามปกติ โดยหน้าจอหลักได้ถูกจักเรียงเป็นสามแถว ได้แก่ รายการแนะนำ ซึ่งนำมาจากประวัติการรับชมของผู้ใช้ แอพส์ เกม และมีการตั้งค่าเป็นแถวสุดท้าย 
ผู้ใช้สามารถควบคุมทีวีได้ผ่านรีโมท จอยสติ๊ก และ แอพรีโมท พร้อมทั้งสามารถส่งเนื้อหาจากสมาร์ทโฟน และพีซี ได้ผ่านกูเกิล แคสต์ แทน โครมแคสต์ได้อีกด้วย
วอลเลย์บอลชายชิงแชมป์อเมริกาใต้ 2003

วอลเลย์บอลชายชิงแชมป์อเมริกาใต้ 2003  เป็นครั้งที่ 25 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ จัดขึ้นระหว่างวันที่ 2–6 กันยายน ค.ศ. 2003 (พ.ศ. 2546) ที่เมืองรีโอเดจาเนโร, ประเทศบราซิล
อันดับการแข่งขัน.
<templatestyles src="Col-begin/styles.css"/>
จู ถิง (นักวอลเลย์บอล)

จู ถิง (เกิด 29 พฤศจิกายน ค.ศ. 1994 —) เธอเป็นนักกีฬาวอลเลย์บอลหญิงชาวจีน ในตำแหน่งตัวตบหัวเสา
ประวัติ.
จูถิงเกิดในมณฑณเหอหนานปี ค.ศ. 1994 เมื่ออายุ 13 ปี สูง 178 ซม. เธอจึงได้รับโอกาสเข้าร่วมกับโรงเรียนกีฬาประจำจังหวัดในปี ค.ศ. 2007 เกิดเมื่อวันจันทร์ที่ 29 พฤศจิกายน พ.ศ. 2537
จนกระทั่งปี ค.ศ. 2010 ได้รับการคัดเลือกเข้าร่วมทีมวอลเลย์บอลยุวชนแห่งชาติ และเนื่องจากเป็นผู้เล่นที่มีพรสวรรค์ เล่นได้อย่างโดดเด่น จึงได้เข้าร่วมแคมป์ทีมชาติเมื่อปี 2013 ในขณะที่มีอายุเพียง 18 ปี และได้กลายเป็นเอสหลักของทีมวอลเลย์บอลหญิงในปัจจุบัน ทำผลงานได้อย่างน่าพึงพอใจในรายการ วอลเลย์บอลหญิงชิงแชมป์โลก 2014 ได้รับรางวัลบุคคลควบ 2 รางวัล
ผลงานในระดับอาชีพ.
ถิง เข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซือริช ที่ 3-1 เซต
จักรพรรดิคาเมยามะ

จักรพรรดิคาเมยามะ  จักรพรรดิญี่ปุ่นองค์ที่ 90 อันเนื่องมาจากการสืบราชสันตติวงศ์ตามโบราณราชประเพณีครองราชย์ในช่วงปี 1803-1817
ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-คะเมะยะมะ จักรพรรดิองค์ที่ 99 ที่ปกครองในช่วง คริสต์ศตวรรษที่ 14
พระราชวงศ์.
ก่อนที่จักรพรรดิจะขึ้นครองราชบัลลังก์ดอกเบญจมาศมีพระนามเดิมว่า เจ้าชายสึเนะฮิโตะ (恒仁親王) เป็นพระราชโอรสองค์ที่ 7 ใน จักรพรรดิโกะ-ซะงะ โดยมีพระเชษฐาร่วมพระราชมารดาเดียวกันคือ จักรพรรดิโกะ-ฟุกะกุซะ
อักษรอริยกะ

อักษรอริยกะ เป็นอักษรที่ใช้เขียนภาษาบาลีในประเทศไทย พระบาทสมเด็จพระจอมเกล้าเจ้าอยู่หัวทรงประดิษฐ์ขึ้นขณะผนวชในราว พ.ศ. 2390 มีสัณฐานคล้ายอักษรโรมัน อักษรนี้ใช้เขียนภาษาไทยไม่ได้เนื่องจากขาดสระและพยัญชนะหลายตัว และความที่อักษรดังกล่าวมีลักษณะรูปร่างและการเขียนต่างจากอักษรไทยและขอมมาก จึงทำให้มิได้รับความนิยมจนเลิกใช้ในที่สุด
ประวัติ.
พระบาทสมเด็จพระจอมเกล้าเจ้าอยู่หัวทรงประดิษฐ์อักษรอริยกะในขึ้นราว พ.ศ. 2390 ขณะผนวชเป็นพระวชิรญาณภิกขุ เพราะทรงเห็นว่าเมื่อเขียนภาษาบาลีมาแต่เดิมนั้นใช้อักษรขอม จนทำให้อักษรขอมกลายเป็นของขลังไป เหตุนี้จึงทรงให้สมเด็จพระอริยวงศาคตญาณ สมเด็จพระสังฆราช (สา ปุสฺสเทโว) คิดวิธีเขียนอักษรไทยให้ใช้เขียนภาษาบาลีได้เช่นอักษรขอม ส่วนพระองค์เองได้ประดิษฐ์อักษรชุดใหม่เรียกว่า "อักษรอริยกะ" มีความหมายว่า "อักษรของผู้เป็นอารยชน" สัณฐานอักษรมีเค้าอักษรโรมัน กล่าวคือ เป็นการกลับหน้ากลับหลังอักษรโรมัน หรือใช้เส้นประดิษฐ์อักษรเพิ่มเติมอักษรโรมัน พยัญชนะและสระอยู่ในบรรทัดเดียวกันต่างจากอักษรไทยและขอมที่มีสระอยู่บนและล่างพยัญชนะ จุดประสงค์ก็เพื่อความสะดวกแก่การเขียนและพิมพ์
มีการทดลองใช้ในกลุ่มพระสงฆ์ธรรมยุติกนิกายเฉพาะในวัดบวรนิเวศราชวรวิหาร แต่ไม่สู้แพร่หลายนัก เมื่อมิได้รับความนิยม อักษรนี้ก็เป็นอันยกเลิกไป มีบันทึกเพียงว่ามีการใช้อักษรอริยกะในการตีพิมพ์หนังสือปาฏิโมกข์และหนังสืออื่น ๆ บ้าง นอกจากนี้ยังมีจารึกอักษรอริยกะที่วัดราชประดิษฐสถิตมหาสีมารามราชวรวิหารอีกแห่งหนึ่ง
ปัจจุบันมีการศึกษาอักษรอริยกะในมหาวิทยาลัยมหามกุฏราชวิทยาลัย แต่มีปัญหาเรื่องการตีพิมพ์ตำราและข้อสอบเพราะไม่มีชุดแบบอักษร
ลักษณะ.
อักษรอริยกะมีพยัญชนะ 33 ตัว และสระ 8 ตัวเท่าภาษาบาลี แบ่งอักษรเป็นสองกลุ่มคือ อริยกะตัวพิมพ์ และอริยกะตัวเขียน เหมือนอักษรโรมัน และมีอักขรวิธีดังนี้
วอลเลย์บอลชายชิงแชมป์อเมริกาใต้ 2005

วอลเลย์บอลชายชิงแชมป์อเมริกาใต้ 2005  เป็นครั้งที่ 26 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ จัดขึ้นระหว่างวันที่ 14–18 กันยายน ค.ศ. 2005 (พ.ศ. 2548) ที่เมืองลาเกส, ประเทศบราซิล
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์อเมริกาใต้ 2007

วอลเลย์บอลชายชิงแชมป์อเมริกาใต้ 2007  เป็นครั้งที่ 27 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ จัดขึ้นระหว่างวันที่ 5–9 กันยายน ค.ศ. 2007 (พ.ศ. 2550) ที่เมืองซานเตียโก, ประเทศชิลี
การแบ่งกลุ่ม.
<templatestyles src="Col-begin/styles.css"/>
รอบสุดท้าย.
<br>
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์อเมริกาใต้ 2009

วอลเลย์บอลชายชิงแชมป์อเมริกาใต้ 2009  เป็นครั้งที่ 28 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ จัดขึ้นระหว่างวันที่ 15–21 สิงหาคม ค.ศ. 2009 (พ.ศ. 2552) ที่เมืองโบโกตา, ประเทศโคลอมเบีย
อันดับการแข่งขัน.
<templatestyles src="Col-begin/styles.css"/>
วอลเลย์บอลหญิงชิงแชมป์อเมริกาใต้ 1964

วอลเลย์บอลหญิงชิงแชมป์อเมริกาใต้ 1964  เป็นครั้งที่ 6 ของการแข่งขัน จัดขึ้นในเมืองบัวโนสไอเรส, ( อาร์เจนตินา) ในปี 1964 (พ.ศ. 2507)
หมายเหตุ.
บราซิลไม่สามารถเข้าร่วมแข่งขันได้ในปี ค.ศ. 1964 อันเนื่องมาจากความวุ่นวายทางการเมืองในประเทศ
อยากรู้หัวใจตัวเอง

"อยากรู้หัวใจตัวเอง" เป็นเพลงประกอบละครโทรทัศน์เรื่อง "แอบรักออนไลน์" ทางช่อง 3 ขับร้องโดย ลูกครึ่งไทย-เบลเยียม วิโอเลต วอเทียร์ ซึ่งเป็นที่รู้จักกันดีจากรายการ The Voice Thailand Season 2 และเป็นครั้งแรกที่มีผลงานเพลงประกอบละคร ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ออกจำหน่ายในวันที่ 1 มกราคม พ.ศ. 2558 ส่วนมิวสิกวีดิโอเพลงเปิดตัวในวันที่ 12 มกราคม พ.ศ. 2558 
เป็นเพลงที่บอกเล่าอารมณ์สับสนในความรู้สึก ว่าหัวใจตัวเองต้องการสิ่งไหน ยังคงตอบตัวเองไม่ได้ว่าใครคือคนที่อยู่ใน­ใจ
การตอบรับ.
เพลง "อยากรู้หัวใจตัวเอง" ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วิกิเมเนีย 2010

วิกิเมเนีย 2010  เป็นการประชุมวิกิเมเนียครั้งที่หก ซึ่งจัดขึ้น ณ วันที่ 9–11 กรกฎาคม ที่โปลิชบอลติคฟิลฮาร์โมนิค ในกดัญสก์ ประเทศโปแลนด์ การประชุมเริ่มตั้งแต่วันที่ 9 กรกฎาคม โดยทับซ้อนกับส่วนท้ายของการประชุมวิชาการวิกิซิม การเสนอเป็นเจ้าภาพสำหรับอัมสเตอร์ดัมและออกซฟอร์ดสำหรับวิกิเมเนีย 2010 ได้แพ้ไปเนื่องด้วยแรงสนับสนุนที่มีขนาดเล็ก
เป็นครั้งแรกของการประชุมที่ให้ความสำคัญอย่างมากต่อวัฒนธรรมของประเทศเจ้าภาพ, โดยเฉพาะอย่างยิ่งการแสดงคอนเสิร์ตของวงดนตรี, การรำลึกการเสียชีวิตครบรอบปีที่สิบของนักประพันธ์เพลงชาวโปแลนด์คนสำคัญอย่างวลาดิสวาฟ ชปิลมันน์ และรอบปฐมทัศน์ของภาพยนตร์เรื่อง"ทรูธอินนัมเบอร์ส?" ในการประชุม ซู การ์ดเนอร์ ซึ่งเป็นผู้อำนวยการบริหารของมูลนิธิวิกิมีเดีย ได้กล่าวว่าจุดมุ่งหมายของมูลนิธิ คือ การเติบโตของจำนวนผู้เข้าชมเว็บไซต์วิกิมีเดียจาก 371 ล้านคน ไปเป็น 680 ล้านคนต่อเดือนในช่วงหลังจากห้าปีถัดไป
อัตราดอกเบี้ยที่แท้จริง

อัตราดอกเบี้ยที่แท้จริง  คือ อัตราการลงทุนที่เป็นที่คาดหวังหลังจากหักออกจากอัตราเงินเฟ้อ โดยสามารถอธิบายได้โดยสมการฟิชเชอร์ ซึ่งระบุว่าอัตราดอกเบี้ยที่แท้จริงจะอยู่ที่ประมาณอัตราดอกเบี้ยลบอัตราเงินเฟ้อ ตัวอย่างเช่นหากนักลงทุนมีโอกาสที่จะยึดถืออัตราดอกเบี้ยไว้ที่ 5% สำหรับปีที่ผ่านมา และคาดว่าจะเพิ่มขึ้น 2% ในราคาที่พวกเขาคาดหวังที่จะได้รับอัตราดอกเบี้ยที่แท้จริง 3% อัตราดอกเบี้ยนี้ไม่ได้เป็นอัตราดอกเบี้ยเดียวที่นักลงทุนแต่ละคนคาดหวังจากอัตราเงินเฟ้อในอนาคต เนื่องจากอัตราเงินเฟ้อในช่วงเวลาของเงินกู้ที่ไม่เป็นที่สนใจในตอนแรกมีความผันผวน โดยอัตราเงินเฟ้อนั้นแสดงให้เห็นถึงความเสี่ยงให้ทั้งผู้ให้กู้และผู้กู้